徐楚

徐楚（），字世望，號吾溪，浙江嚴州府淳安縣蜀阜人，明朝政治人物。嘉靖戊戌進士，官至四川參政。

 生平 
嘉靖七年（1528年）戊子科浙江鄉試第八十四名舉人。嘉靖十七年（1538年）中式戊戌科會試第十七名，登第二甲第七十名進士。授工部都水司主事，升员外郎、屯田司郎中，奉命治理衡藩葬事，規正其兆域，清還民田。又督修孝烈皇后山陵。二十九年（1550年）出为辰州府知府，擢廣西按察司副使，分巡府江，奉調歸京師，以山東副使銜巡歷薊邊，復補雲南屯田副使，遷四川布政司右參政，守內江道，四十三年三月官员考察，以不职冠帶閑住。所居蜀阜，溪山最胜，筑万花草堂，督耕课子，绝迹城市，卒年九十一《淳安县志》：徐楚字世望，嘉靖戊戌进士。授工部主事，转郎中，湖贵苗民逆命，上命重臣征讨，开府辰沅，而除楚辰守，诸镇兵合十馀万，调集辰州，时尅期进兵，而饷未集，楚议将南粮嵗十馀万留之，以金钱代输，督府用其计，师遂济。歴升云南屯田副使，兴水利，辟荒芜，正经界，追夺沐氏侵地，还之民间。迁四川叅政，入境卽擒巨盗范元儿等十馀人，盗皆屏迹。会摄藩篆，例进扇，诸要路皆有馈仪，楚削其仪，以扇往，诸要人衔之，因免归。年九十一卒。子应簧，字轩卿，万厯己丑进士，授大理评事，歴虞衡司郎中，督理三殿大工，裁减内官滥耗八万馀两，升武昌守。时税璫暴虐商民致激变，璫欲罗织无辜，诬指刦税，应簧执法不阿，遂与中官意左，资满勿迁，七载始升本省副使，转布政司叅政，谢政归。《青溪两徐先生传》：吾溪先生徐楚，字世望，淳之蜀阜人，太保尚书康懿公贯从孙也。嘉靖戊子，以春秋举于乡。戊戌，登进士高第，授工部都水司主事。庚戌，由屯田司郎中出守辰州。擢广西按察副使，以山东副使衔巡历蓟边，复补云南，迁四川布政司左参政，守内江道，罢归。公才识明敏，历任皆著声绩。然以不肯媚事权贵，屡至龃龉。其在工部也，奉命治衡邸葬事，正其兆域，清还民田。治泉山东运艘以济建九庙，营缮事咸倚办焉。及治孝烈皇后山陵，上幸阅工，猝治行厂，大司空罔所措。公白用山陵殿材，厂不日成，费甚省，司空以是奇公。会湖、贵之间苗民逆命，朝命中丞张公静庵讨之，开府辰、沅，而难其守。冡宰闵公石塘择公往。公蒞辰，诸土卫兵咸集，公令围城五里而营，扰及民者，寘军法。有土酋杀人，缚至庭下，送军门，立斩之以狥，诸军肃然。时尅期进兵，而饷未办，督府命公倾帑买籴。公曰：“大军十万，而取给于弹丸小郡，虽尽括民间粟，军储不虞匮乎？且事迫矣，即买之他处，缓急无所济。今合省南粮应输留者者，纲运已成，第以金代输而留饷军，一转移间，十万石粟可立具，不过烦一纸檄耳。”如议征之，军以饱腾。时分官相当，国以绝馈，问失其意。苗平，止加钦赏，而以年资擢副广西臬，分巡府江。冡宰李色古冲遗之书曰：“麻阳兵兴数岁，足下劳伐居多，仅以资格迁一官，可谓有天乎？”至府江，以镇静爲治，与御史议不合，奉调归京师。公去，而猺獞衅启，攻杀长吏，广右扰，御史甚惭公。及勘蓟边墙工，借一给事、一御史行。公不避险阻，讲切利弊，条上六事，绘图献。给事、御史交荐，公犹以资俸未及，复补云南。三年，始晋秩川右。公自郡守历外藩，獠峒瘴徼，所至以廉明强干著称，理冤发奸，锄强宗，歼剧盗，具有事迹。滇中理屯田事，夺黔国所占田数百顷，还之民类。衡邸治葬时事，而因殿材以构皇厂，用南粮以充急饷。其不畏强御，转阛应机，皆此类也。蜀省岁贡扇，例有饷问仪饷诸贵要人。公署藩篆，谓：“蜀民膏血竭，奚堪此。”只以扇往，要人益嗛公。会京师风霾昼晦，言者谓：“风霾自西北来，应在川陕，宜罢方面官一员，以塞天变。”遂以公名上。蜀抚按将保题论救，公曰：“风霾之变，吾不能举扇自障，何厪使者章耶。”竟拂袖去。归里后，惟督耕课子，绝迹城市。所居蜀阜，溪山最胜，筑万花草堂，赋诸徜徉其中。子应簧，登进士，孙鹏程，捷乡闱。康乐寿考，泽遍邦族，人望之陆地行仙人也。比寝疾，语人曰：“吾仕宦三十年，生平未尝道一欺心语，未尝行一损人事。惟子孙世植阴德，还语我心，我乃暝矣。”索笔作诗，有云“孺子元非尘世客，宰翁真是洞中仙”，盖绝笔也。外祖父大参公约菴宦楚中，诞公德安郡置，故名楚。所著有《吾溪诗文集》《蜀阜小志》《山居杂志》《杜律解易》《睦州诗派》，藏于家。

軼事
《湧幢小品》載徐楚守辰州時，疫病流行，夢見變身城隍，醒來從民願署名祈雨，疾病消除之奇事《湧幢小品·十九》：徐楚，淳安人，為辰州太守。甲寅疫癘大作，公亦昏憒，恍惚覺身著金緋坐殿上，兩楹間幡幢飄搖，署曰「威靈」。-{几}-前大鼎爇香，黃冠在前，問曰：「此何地？我何在此？」對曰：「此城隍廟也，郡人請公生為之。」公怒曰：「誰為此議？我肯向汝作土偶耶？」道士忽不見，幡幢殿宇，一時都沒。翌日，士民苦早祈雨，執牒請公署名。公曰：「有如夢，我當應禱。」才出署，大雨如注，三日夜不絕，疫癘頓蘇。先是公以內艱歸，過山東閘，有高孝廉爭舟怒罵，復舉大石擲公，幾中額，且曰：「異日見我廷謁毋悔乎？」公笑而謝之。後至辰州，高乃補沅陵令，辰之附郭邑也，大為蹐。高頓顙愧泣，公怡然答曰：「乃公吞雲夢者八九，願勿復言。」為雲南副使周龐者，廣西人，有所親人周歧嶽選蒙化衛經歷，死矣。龐謂其子曰：「滇廣萬里，誰知而父死者，以文憑假我，我之官，所得與而共之。」龐竟赴蒙化，恣意貪墨。居一年，而歧嶽家有七人來，龐恐事泄，飲之酒，夜盡撲殺之，燔其屍。有宋經歷者，故識歧密，以告公。公佯檄龐往事鄰縣，而擒其妻子，訊即服，捕龐置極典，滇人稱為神明。子應簧，己丑進士，參政。。

著作
徐楚曾編《青溪诗集》，為淳安第一部诗歌总集。著作有《吾溪诗文集》《蜀阜小志》《山居杂志》《杜律解易》《睦州诗派》。

 家族 
曾祖徐恒；祖父徐源；父徐讓，母王氏。慈侍下。弟徐懋、徐棼。

第六子徐應簧，萬曆己丑進士。

参考文献

Chu
Category:淳安人
Category:明朝辰州府知府
Category:明朝雲南按察司副使
Category:明朝四川布政使司参政
Category:明朝廣西按察司副使
Category:明朝工部主事
Category:明朝工部員外郎
Category:明朝工部郎中